Περιεχόμενα

# Μεταφορά και απόθεση με το Navigator

Το Navigator είναι ένα ισχυρό εργαλείο για την επεξεργασία εγγράφων και τη διαχείριση περιεχομένου, κάνοντας την επεξεργασία κειμένου εύκολη με τις λειτουργίες μεταφοράς και απόθεσης.

Μπορείτε να σύρετε στοιχεία από τον Navigator για να εισαγάγετε γρήγορα παραπομπές στο κείμενό σας, να δημιουργήσετε υπερσυνδέσμους μεταξύ στοιχείων εντός ή εκτός του εγγράφου ή να αντιγράψετε στοιχεία και το περιεχόμενό του. Η χρήση του Navigator σάς βοηθά να εξοικονομήσετε χρόνο μειώνοντας τον αριθμό των πατημάτων του ποντικιού και αποφεύγοντας τα περιττά παράθυρα διαλόγου.

## Σύρσιμο και απόθεση επικεφαλίδων

Για να σύρετε μια επικεφαλίδα από τον navigator, πατήστε στην επικεφαλίδα και σύρετέ την στο έγγραφο. Οι ακόλουθες ενέργειες είναι δυνατές, αλλά εξαρτώνται από το στοιχείο που σύρθηκε και τα συμφραζόμενα.

Ενέργεια | Περιγραφή και αποτελέσματα
--- | ---
Υπερσύνδεσμος | Εισάγει έναν υπερσύνδεσμο στην επικεφαλίδα. Το περιεχόμενο που εμφανίζεται είναι το κείμενο της επικεφαλίδας.
Σύνδεσμος ενότητας | Εισάγει την επικεφαλίδα και όλο το περιεχόμενό της ως συνδεδεμένη ενότητα. Η ενότητα έχει προστασία εγγραφής.
Αντιγραφή ενότητας | Αντιγράφει την επικεφαλίδα και όλο το περιεχόμενό της και την επικολλά σε μια απροστάτευτη ενότητα. Δεν δημιουργείται σύνδεσμος μεταξύ της πηγής και του στόχου.
Αριθμός σελίδας (χωρίς τεχνοτροπία) Κεφάλαιο Κείμενο αναφοράς Πάνω - Κάτω Αριθμός σελίδας (με τεχνοτροπία) Αριθμός Αριθμός (χωρίς συμφραζόμενα) Αριθμός (πλήρη συμφραζόμενα) | Η παραπομπή επικεφαλίδας. Όπως και στο Εισαγωγή - Πεδία - Περισσότερα Πεδία - Παραπομπές, επιλέξτε Επικεφαλίδες στους Τύπους και επιλέξτε την αντίστοιχη εμφάνιση αναφοράς στο Χρήση αναφοράς .

## Σύρσιμο και απόθεση εικόνων, πλαισίων, αντικειμένων OLE, αντικειμένων σχεδίασης, ενοτήτων, σελιδοδεικτών

Όταν εισάγονται από τον Navigator, αυτά τα στοιχεία εμφανίζονται με την ιδιότητά τους Όνομα.

Ενέργεια | Περιγραφή και αποτελέσματα
--- | ---
Υπερσύνδεσμος | Εισάγει έναν υπερσύνδεσμο προς την εικόνα, το πλαίσιο, το αντικείμενο OLE, το αντικείμενο σχεδίασης, την ενότητα ή τον σελιδοδείκτη αντίστοιχα. Το στοιχείο Όνομα εμφανίζεται στο έγγραφο.

## Σύρσιμο και απόθεση υποσημειώσεων και σημειώσεων τέλους

Οι υποσημειώσεις και οι σημειώσεις τέλους παραλείπονται όπως και τα αντίστοιχα πεδία παραπομπής.

## Σύρσιμο και απόθεση πινάκων

Οι πίνακες μπορούν να εισαχθούν ως υπερσύνδεσμοι, σύνδεσμοι ενοτήτων ή να αντιγραφούν.

Ενέργεια | Περιγραφή και αποτελέσματα
--- | ---
Υπερσύνδεσμος | Εισάγει έναν υπερσύνδεσμο στον πίνακα. Το όνομα του πίνακα εμφανίζεται στο έγγραφο.
Σύνδεσμος ενότητας | Εισάγει τον πίνακα αναδιπλωμένο σε μια ενότητα με προστασία εγγραφής. Ο πίνακας εμφανίζεται πλήρως. Τα περιεχόμενα του συνδεδεμένου πίνακα αλλάζουν όταν αλλάζουν τα περιεχόμενα του πίνακα προέλευσης.
Αντιγραφή ενότητας | Εισάγει ένα αντίγραφο του πίνακα αναδιπλωμένο σε μια ενότητα. Ο πίνακας αντιγράφεται πλήρως. Τα περιεχόμενα του αντιγραμμένου πίνακα είναι ανεξάρτητα από τις αλλαγές στα περιεχόμενα του πίνακα προέλευσης.

Σχετικά θέματα

Περιήγηση σύνοψης εγγράφου

Μετακίνηση και απόθεση μέσα σε ένα έγγραφο LibreOffice

Παρακαλούμε, υποστηρίξτε μας!