Περιεχόμενα

# Ανάγνωση αρχείων JSON και XML στο LibreOffice Calc

Το LibreOffice Calc αντιστοιχίζει αυτόματα γενικά έγγραφα XML και JSON με συνδεόμενα εύρη σε μεμονωμένα φύλλα. Εάν ένα έγγραφο περιέχει πολλά συνδεόμενα εύρη, κάθε εύρος αντιστοιχίζεται σε ξεχωριστό φύλλο.

Ένα συνδεόμενο εύρος είναι μια ενότητα ενός εγγράφου που περιέχει εγγραφές σε μορφή πίνακα.

## Άνοιγμα αρχείου JSON ή XML με συνδεόμενο εύρος

1. Επιλέξτε Αρχείο - Άνοιγμα.

2. Εντοπίστε το αρχείο JSON ή XML που θέλετε να ανοίξετε.

3. Πατήστε Άνοιγμα.

Η δομή των αρχικών δεδομένων στο έγγραφο προέλευσης δεν υπόκειται σε περιορισμούς, καθώς αναλύονται και αντιστοιχίζονται αυτόματα στο φύλλο. Ωστόσο, αυτή η διαδικασία εκτελείται με την καλύτερη δυνατή προσπάθεια και ενδέχεται να μην λειτουργεί σε όλες τις περιπτώσεις.

Σχετικά θέματα

Πηγή XML

Παρακαλούμε, υποστηρίξτε μας!