Περιεχόμενα

# Επανεκκίνηση σε λειτουργία αντιμετώπισης προβλημάτων

Στη λειτουργία αντιμετώπισης προβλημάτων, το LibreOffice ξεκινά προσωρινά με μια νέα κατατομή (προφίλ) χρήστη και απενεργοποιεί την επιτάχυνση υλικού. Βοηθά στην επαναφορά του LibreOffice σε λειτουργική κατάσταση.

Για να έχετε πρόσβαση σε αυτήν τη λειτουργία...

#### Από τη γραμμή μενού:

Επιλέξτε Βοήθεια - Επανεκκίνηση σε λειτουργία αντιμετώπισης προβλημάτων.

#### Από μια γραμμή εντολών

Εκκινήστε το LibreOffice από τη γραμμή εντολών με την επιλογή --safe-mode.

Έναρξη του LibreOffice από την καταχώρηση μενού Έναρξη LibreOffice (Λειτουργία αντιμετώπισης προβλημάτων)

## Τι μπορώ να κάνω στη λειτουργία αντιμετώπισης προβλημάτων;

Μόλις εισέλθετε στη λειτουργία αντιμετώπισης προβλημάτων, θα εμφανιστεί ένα παράθυρο διαλόγου που προσφέρει τρεις επιλογές επαναφοράς κατατομής (προφίλ) χρήστη

### Συνέχεια σε λειτουργία αντιμετώπισης προβλημάτων

Αυτή η επιλογή σας επιτρέπει να δουλέψετε με το LibreOffice όπως συνηθίζετε, αλλά χρησιμοποιώντας μια προσωρινή κατατομή (προφίλ) χρήστη. Σημαίνει επίσης ότι όλες οι αλλαγές ρυθμίσεων που έγιναν στην προσωρινή κατατομή χρήστη θα χαθούν μετά την επανεκκίνηση.

### Κανονική επανεκκίνηση

Επιλέγοντας Κανονική επανεκκίνηση θα απορριφθούν όλες οι αλλαγές, θα τερματιστεί η λειτουργία αντιμετώπισης προβλημάτων και θα ξεκινήσει ξανά το LibreOffice σε κανονική λειτουργία. Χρησιμοποιήστε αυτήν την επιλογή εάν φτάσατε εδώ κατά λάθος.

### Εφαρμογή αλλαγών και επανεκκίνηση

Ο διάλογος προσφέρει πολλαπλές αλλαγές στην κατατομή (προφίλ) του χρήστη που μπορούν να γίνουν για να βοηθήσουν την επαναφορά του LibreOffice σε κατάσταση εργασίας. Γίνονται πιο ριζοσπαστικές από πάνω προς τα κάτω, έτσι θα πρέπει να τις δοκιμάσετε διαδοχικά τη μία μετά την άλλη. Αυτή η επιλογή εφαρμόζει τις επιλεγμένες αλλαγές.

### Επαναφορά από αντίγραφο ασφαλείας

Το LibreOffice κρατά αντίγραφα ασφαλείας των προηγούμενων ρυθμίσεων και ενεργοποιημένων επεκτάσεων. Χρησιμοποιήστε αυτήν την επιλογή για να επιστρέψετε στην προηγούμενη κατάσταση, εάν τα προβλήματά σας είναι πιθανό να προκλήθηκαν από πρόσφατες αλλαγές στις ρυθμίσεις ή τις επεκτάσεις,

### Ρύθμιση

Μπορείτε να απενεργοποιήσετε όλες τις εγκαταστημένες επεκτάσεις από τον χρήστη. Μπορείτε επίσης να απενεργοποιήσετε την επιτάχυνση του υλικού. Ενεργοποιήστε αυτήν την επιλογή, εάν αντιμετωπίζετε καταρρεύσεις κατά την εκκίνηση ή οπτικά προβλήματα, που συχνά σχετίζονται με την επιτάχυνση υλικού.

### Επεκτάσεις

Μερικές φορές το LibreOffice δεν μπορεί να ξεκινήσει λόγω επεκτάσεων που φράσσουν ή καταρρέουν. Αυτή η επιλογή σας επιτρέπει να απενεργοποιήσετε όλες τις εγκατεστημένες επεκτάσεις από τον χρήστη, τις κοινόχρηστες ή σε δέσμες. Η απεγκατάσταση κοινόχρηστων κι σε δέσμες επεκτάσεων πρέπει να χρησιμοποιείται με προσοχή. Θα δουλέψει μόνο εάν έχετε τα αναγκαία δικαιώματα πρόσβασης του συστήματος.

### Επαναφορά των εργοστασιακών ρυθμίσεων

Εάν όλα τα άλλα αποτύχουν, μπορείτε να επαναφέρετε την κατατομή (προφίλ) χρήστη σας στις εργοστασιακές προεπιλογές. Η πρώτη επιλογή Επαναφορά ρυθμίσεων και προσαρμογών χρήστη επαναφέρει όλες τις αλλαγές διαμόρφωσης και περιβάλλοντος εργασίας χρήστη, αλλά διατηρεί στοιχεία όπως το προσωπικό σας λεξικό και τα πρότυπα. Η δεύτερη επιλογή θα επαναφέρει ολόκληρη την κατατομή (προφίλ) σας στην κατάσταση που βρισκόταν όταν εγκαταστήσατε για πρώτη φορά το LibreOffice.

Εάν δεν μπορέσατε να επιλύσετε το πρόβλημά σας χρησιμοποιώντας τη λειτουργία αντιμετώπισης προβλημάτων, πατήστε στο αναπτυσσόμενο μενού Για προχωρημένους. Εκεί θα βρείτε οδηγίες για το πώς να λάβετε περαιτέρω βοήθεια.

Εάν θέλετε να αναφέρετε κάποιο πρόβλημα με την κατατομή (προφίλ) χρήστη σας, πατώντας στην επιλογή Αρχειοθέτηση κατατομής (προφίλ) χρήστη, μπορείτε να δημιουργήσετε ένα αρχείο ZIP το οποίο μπορεί να μεταφορτωθεί στο σύστημα παρακολούθησης σφαλμάτων για να διερευνηθεί από τους προγραμματιστές.

Να γνωρίζετε ότι η μεταφορτωμένη κατατομή (προφίλ) μπορεί να περιέχει ευαίσθητες πληροφορίες, όπως το προσωπικό σας λεξικό, τις ρυθμίσεις και εγκατεστημένες επεκτάσεις.

Παρακαλούμε, υποστηρίξτε μας!