Περιεχόμενα

# Στοίχιση

Ρυθμίζει τη στοίχιση της παραγράφου σχετικά με τα περιθώρια της σελίδας.

Για να έχετε πρόσβαση σε αυτήν τη λειτουργία...

#### Από τη γραμμή μενού:

Επιλέξτε την καρτέλα Μορφή - Παράγραφος - Στοίχιση.

#### Από τη διεπαφή με καρτέλες:

Στην καρτέλα Αρχή, επιλέξτε ένα από τα πλήκτρα στοίχισης.

#### Από την πλευρική στήλη:

Επιλέξτε Προβολή - Τεχνοτροπίες - ανοίξτε το μενού περιβάλλοντος μιας καταχώρισης και επιλέξτε την καρτέλα Νέα/Επεξεργασία τεχνοτροπίας - Στοίχιση.

## Επιλογές

Ρυθμίστε τις ιδιότητες της στοίχισης για την τρέχουσα παράγραφο.

### Έναρξη

Στοίχιση της παραγράφου με την αρχή της γραμμής στην κατεύθυνση ανάγνωσης. Για κείμενο από πάνω προς τα κάτω, αυτό σημαίνει στοίχιση προς τα πάνω.

### Εξαναγκασμός αριστερά

Στοιχίζει την παράγραφο με το αριστερό περιθώριο της σελίδας.

### Εξαναγκασμός αριστερά/επάνω

Για ασιατικές γλώσσες, ευθυγραμμίζει την παράγραφο με το επάνω αριστερό περιθώριο της σελίδας.

Στοίχιση στην αρχή

### Τέλος

Στοίχιση της παραγράφου με το τέλος της γραμμής στην κατεύθυνση ανάγνωσης. Για κείμενο από πάνω προς τα κάτω, αυτό σημαίνει στοίχιση προς τα κάτω.

### Εξαναγκασμός δεξιά

Στοιχίζει την παράγραφο στο δεξί περιθώριο της σελίδας.

### Εξαναγκασμός δεξιά/κάτω

Για ασιατικές γλώσσες, στοιχίζει την παράγραφο με το κάτω δεξί περιθώριο της σελίδας.

Στοίχιση στο τέλος

### Κεντραρισμένο

Κεντράρει τα περιεχόμενα της παραγράφου στην σελίδα.

Στοίχιση οριζόντια στο κέντρο Στο κέντρο.

### Πλήρης στοίχιση

Στοιχίζει την παράγραφο στα αριστερά και στα δεξιά περιθώρια της σελίδας.

Πλήρης στοίχιση

### Τελευταία γραμμή

Καθορίστε τη στοίχιση για την τελευταία γραμμή της παραγράφου.

### Επέκταση μίας λέξης

Εάν η τελευταία γραμμή μιας παραγράφου με πλήρη στοίχιση αποτελείται από μία λέξη, η λέξη επεκτείνεται στο πλάτος της παραγράφου.

### Υποστήριξη ασιατικών γλωσσών

Η πρόσβαση σε αυτές τις εντολές είναι δυνατή μόνο αφού ενεργοποιήσετε την υποστήριξη για ασιατικές γλώσσες στο LibreOffice - Προτιμήσεις Εργαλεία - Επιλογές - Γλώσσες και τοπικές ρυθμίσεις - Γενικά.

### Συγκράτηση στο πλαίσιο κειμένου (αν είναι ενεργοποιημένο)

Ευθυγραμμίζει την παράγραφο σε ένα πλέγμα κειμένου. Για να ενεργοποιήσετε το πλέγμα κειμένου, επιλέξτε Μορφή - Τεχνοτροπία σελίδας - Πλέγμα κειμένου..

## Κείμενο σε κείμενο

### Στοίχιση

Επιλέξτε μία επιλογή στοίχισης για μεγαλύτερους ή μικρότερους χαρακτήρες στην παράγραφο σχετικά με το υπόλοιπο κείμενο της παραγράφου.

## Ιδιότητες

### Κατεύθυνση κειμένου

Διευκρινίστε την κατεύθυνση κειμένου για μια παράγραφο που χρησιμοποιεί την σύνθετη διαμόρφωση κειμένων (CTL). Αυτό το χαρακτηριστικό γνώρισμα είναι μόνο διαθέσιμο εάν υποστηρίζεται και επιτρέπεται η σύνθετη διαμόρφωση κειμένων.

### Αυτόματη ρύθμιση κατεύθυνσης

Καθορίζει την προσαρμογή της κατεύθυνσης γραφής της παραγράφου με βάση το περιεχόμενό της κάθε φορά που επεξεργάζεται το περιεχόμενο.

## Πλήρης στοίχιση

Για να αποφύγετε τα ρυάκια - ανομοιόμορφο λευκό κενό που μπορεί να εμφανιστεί μεταξύ των λέξεων σε μια παράγραφο πλήρους στοίχισης- καθώς και τον υπερβολικό συλλαβισμό, προσαρμόστε την επιθυμητή απόσταση μεταξύ των λέξεων μιας πλήρως στοιχισμένης παραγράφου σε σχέση με το πλάτος του κενού διαστήματος.

### Απόσταση λέξεων

- Ελάχιστο: προσαρμόζει την ελάχιστη απόσταση μεταξύ των λέξεων. Εισαγάγετε έναν αριθμό μεταξύ 0% (χωρίς απόσταση μεταξύ των λέξεων) και 250% (δυόμισι φορές το πλάτος του χαρακτήρα διαστήματος).

- Επιθυμητό: προσαρμόζει την επιθυμητή απόσταση μεταξύ των λέξεων. Εισαγάγετε έναν αριθμό μεταξύ 0% και 250%.

- Μέγιστο: ρυθμίζει τη μέγιστη απόσταση μεταξύ των λέξεων. Εισαγάγετε έναν αριθμό μεταξύ 0% και 250%.

### Σύνθεση παραγράφων

Ο Σύνθεση παραγράφων εξισορροπεί την απόσταση μεταξύ των λέξεων σε διαδοχικές γραμμές, αντιμετωπίζοντας τους θεμελιώδεις περιορισμούς του συνθέτη μίας γραμμής που χρησιμοποιείται σε επεξεργαστές κειμένου. Μπορεί να αφαιρέσει την υπερβολική απόσταση μεταξύ των λέξεων μετακινώντας λέξεις από προηγούμενες γραμμές, αλλά μόνο εάν οι νέες αλλαγές γραμμής δεν οδηγήσουν σε μεγαλύτερη απόσταση από πριν. Ο συνθέτης παραγράφων μπορεί να παράγει πιο ευανάγνωστο κείμενο όταν εφαρμόζονται οι κατάλληλες ρυθμίσεις (όριο, πλάτος γραμμής, μικροτυπογραφία και συλλαβισμός).

### Πεδίο προεπισκόπησης

Εμφανίζει προεπισκόπηση της τρέχουσας επιλογής.

### Επαναφορά

Επαναφέρει τις αλλαγές που έγιναν στην τρέχουσα καρτέλα σε αυτές που εφαρμόστηκαν όταν ανοίχτηκε ο διάλογος.

Παρακαλούμε, υποστηρίξτε μας!